ปานศักดิ์ รังสิพราหมณกุล

**ปานศักดิ์ รังสิพราหมณกุล** (4 กันยายน พ.ศ. 2494) เป็นนักร้อง นักดนตรี นักแต่งเพลง เจ้าของผลงานอัลบั้ม *ไปทะเล* เมื่อ พ.ศ. 2527 เป็นผลงานที่ได้รับการยอมรับถึงคุณภาพ และสร้างความแปลกใหม่ให้กับวงการเพลงไทยในขณะนั้น

ปานศักดิ์มีความสามารถในการเล่นกีตาร์ เคยร่วมวงดนตรีชื่อ Soul & Blues ได้รับรางวัลชนะเลิศการแข่งขันดนตรีชิงถ้วยพระราชทานพระบาทสมเด็จพระมหาภูมิพลอดุลยเดชมหาราช บรมนาถบพิตร ครั้งที่ 1 เมื่อ พ.ศ. 2512 ประเภทวงดนตรีนักเรียน ปีเดียวกับที่วงดิอิมพอสซิเบิ้ลได้รับรางวัลชนะเลิศประเภทวงดนตรีอาชีพ และได้รับรางวัลชนะเลิศแชมป์กีต้าร์แห่งประเทศไทย จัดโดยสยามกลการ เมื่อ พ.ศ. 2521 ได้รับเลือกเป็นตัวแทนประเทศไทย ในการแสดงกีตาร์ Southeast Asian Guitar Festival'78 ร่วมแสดงกีตาร์กับตัวแทนจากประเทศเอเชีย 7 ประเทศ พ.ศ. 2521 ได้รับรางวัลประกาศเกียรติคุณของชมรมสภาวะแวดล้อมสยาม "เพลงแม่เจ้าพระยา" ในการร่วมรณรงค์เพื่อรักษาสภาวะแวดล้อมที่ดีต่อประเทศไทยในปี 2529

## ประวัติการศึกษา
* สาขาศิลปะเพื่อการโฆษณา (Bachelor of Fine Arts in Advertising, University of Montevallo) รัฐแอละแบมา สหรัฐอเมริกา
* ปริญญาโท ศิลปศาสตร์มหาบัณฑิต รัฐศาสตร์ มหาวิทยาลัยรามคำแหง
* ประกาศนียบัตรหลักสูตร "ผู้บริหารกระบวนการยุติธรรมระดับสูง" บ.ย.ส.รุ่นที่ 6 วิทยาลัยการยุติธรรม สำนักงานศาลยุติธรรม
* ปริญญาบัตรหลักสูตรการป้องกันราชอาณาจักรภาครัฐร่วมเอกชน รุ่นที่ 16 (วปรอ. 4616) วิทยาลัยป้องกันราชอาณาจักร
* ประกาศนียบัตรชั้นสูงหลักสูตร การเมืองการปกครองในระบอบประชาธิปไตย สำหรับนักบริหารระดับสูง รุ่นที่ 9 สถาบันพระปกเกล้า
* ประกาศนียบัตรชั้นสูง หลักสูตร Director Certification Program รุ่นที่ 72 สถาบันกรรมการบริษัทไทย
* ประกาศนียบัตรหลักสูตร ผู้บริหารระดับสูง สถาบันวิทยาการตลาดทุน รุ่นที่ 6 สถาบันวิทยาการตลาดทุน

## งานในปัจจุบัน
* กรรมการผู้จัดการ บริษัท นันทนา จำกัด
* กรรมการผู้จัดการ บริษัท โลมา โฮลดิ้ง จำกัด
* กรรมการและเลขานุการมูลนิธิวิภาวดีรังสิต
* กรรมการและเหรัญญิกสโมสรขี่ม้าตีคลี ในพระบรมราชูปถัมภ์
* กรรมการผู้ทรงคุณวุฒิของสภาลูกเสือไทย
* กรรมการบริหารลูกเสือแห่งชาติ
* ประธานอนุกรรมการฝ่ายต่างประเทศในคณะกรรมการบริหารลูกเสือแห่งชาติ
* อดีตที่ปรึกษาประธานวุฒิสภา
* อดีตที่ปรึกษารัฐมนตรีประจำสำนักนายกรัฐมนตรี
* อดีตที่ปรึกษาสมาคมขี่ม้าแห่งประเทศไทย
* อดีตที่ปรึกษาประจำคณะกรรมาธิการศึกษา ตรวจสอบเรื่องการทุจริตและสร้างเสริมธรรมาภิบาล วุฒิสภา
* อดีตผู้พิพากษาสมทบศาลทรัพย์สินทางปัญญาและการค้าระหว่างประเทศกลาง
* อดีตที่ปรึกษาชมรมผู้บริหารกระบวนการยุติธรรม
* อดีตกรรมการฝ่ายจัดการพระราชพิธีพระราชทานเพลิงศพ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ สำนักนายกฯ
* อดีตกรรมการประชาสัมพันธ์ สำนักงานคณะกรรมการการเลือกตั้ง
* อดีตคณะกรรมการจัดทำแผนประชาสัมพันธ์เชิงรุก สำนักงานเลขาธิการวุฒิสภา
* อดีตอนุกรรมาธิการกิจการลูกเสือ วุฒิสภา
* อดีตอนุกรรมาธิการจัดกิจกรรมเฉลิมพระเกียรติฯ วุฒิสภา
* อดีตอนุกรรมการจัดทำเพลงเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสมหามงคลเฉลิมพระชนมพรรษา 80 พรรษา 5 ธันวาคม 2550 สำนักนายกฯ
* อดีตอนุกรรมการส่งเสริมและพัฒนาการคุ้มครองสิทธิของนักแสดง กรมทรัพย์สินทางปัญญา กระทรวงพาณิชย์

## ชีวิตส่วนตัว
ปานศักดิ์ รังสิพราหมณกุล สมรสกับ หม่อมราชวงศ์ปรียนันทนา รังสิต ธิดาคนเล็กของ หม่อมเจ้าปิยะรังสิต รังสิต พระโอรสในสมเด็จพระเจ้าบรมวงศ์เธอ กรมพระยาชัยนาทนเรนทร กับ หม่อมเอลิซาเบท รังสิต ณ อยุธยา (ชารนแบรเกอร) (Elisabeth Scharnberger) และพระเจ้าวรวงศ์เธอ พระองค์เจ้าวิภาวดีรังสิต พระธิดาใน พระราชวรวงศ์เธอ กรมหมื่นพิทยาลงกรณ์ และหม่อมเจ้าพรพิมลพรรณ วรวรรณ

## ผลงานดนตรี
เมื่อ พ.ศ. 2527 ปานศักดิ์ ออกผลงานเพลงอัลบั้มแรก ไปทะเล เป็นศิลปินคนแรกของค่ายไนท์สปอตโปรดักชัน ในสังกัด WEA และเพลงไปทะเลเป็นมิวสิกวิดีโอแรกของเมืองไทย ที่มีการวางเนื้อเรื่องในมิวสิกวิดีโอ ได้รับการสนับสนุนจากโกดักประเทศไทย โดยปานศักดิ์ได้มองเห็นว่าตลาดเพลงไทยสากลในยุคนั้นมีแนวโน้มดีขึ้น และพร้อมที่จะยอมรับเพลงไทยสากลในแนวใหม่ที่เป็นความตั้งใจที่จะทำมานานแล้ว จึงตัดสินใจเดินทางไปบันทึกเสียงเพลงชุด "ไปทะเล" ที่อเมริการ่วมกับเพื่อนนักดนตรีชาวอเมริกัน ซึ่งนับว่าเป็นผลงานเพลงชุดแรกของศิลปินไทยที่ไปทำการบันทึกเสียงในต่างประเทศ นอกจากนี้ยังมีการผลิตมิวสิกวิดีโอออกอากาศทางโทรทัศน์[4] มิวสิกวิดีโอชุดนี้ถ่ายทำโดย ไมเคิล วอลและต่อ สันติศิริ

เมื่อนายปานศักดิ์และบริษัท ไนท์สปอตโปรดักชั่น จำกัด ได้ทำการตกลงยกเลิกสัญญาทำเพลงต่อกันแล้ว นายปานศักดิ์ได้ทำสัญญากับบริษัท ครีเอเทีย อาร์ทิสท์ จำกัด ให้ผลิตและจำหน่ายคาสเช็ตเทปเพลงชุด “ไปทะเล”อันประกอบด้วยเพลง 11 เพลง TIME TO START IT OVER / AND I LOVE HER / ชายทะเล (ภูเก็ต) /ฉันรักเธอทุกเวลา / คิดว่าสักวัน / รักเป็นฉันใด / อย่ามัวฝัน / เพื่อน / แผ่นดินไทย / มาช่วยกันสร้าง / ไปทะเลกันดีกว่า และให้ผลิตและจำหน่ายคาสเซ็ทเทปเพลงชุด “ไปเป็นชาวเกาะ” อันประกอบด้วยเพลง 9 เพลง เธอ/รักเดียวใจเดียว/สายรุ้ง/เพ้อฝันละเมอ/แสงตะวัน/คิดไปเป็นชาวเกาะ/เกิดมาเป็นคน/แม่เจ้าพระยา/เช้ายังมีตะวันใหม่

ต่อมา บจก.อามิโก้ สตูดิโอ ได้ผลิตและทำการจำหน่ายคาสเซ็ทเทป เพลงชุด Two In One และผลิตซีดี เพลงชุด “Two In One” รวมทั้งยังผลิตและทำการจำหน่ายซีดีเพลงชุด “ไปทะเล” และเพลงชุด “ไปเป็นชาวเกาะ” ทั้งนี้ บจก.อามิโก้ สตูดิโอ ไม่ได้ทำสัญญาลิขสิทธิ์หรือตกลงค่าตอบแทนกับนายปานศักดิ์แต่อย่างใด นายปานศักดิ์จึงได้ยื่นฟ้องต่อศาลแพ่งกรุงเทพใต้ เมื่อวันที่ 11 พ.ค. 2536 จนในที่สุดศาลฎีกาแผนก ทรัพย์สินทางปัญญาได้มีคำพิพากษาศาลฎีกาที่ 8584/2542 ให้นายปานศักดิ์ชนะคดีได้รับการชดใช้ค่าเสียหาย และศาลฎีกามีคำสั่งให้ส่งคืนต้นฉบับแถบบันทึกเสียง Mastertape ให้แก่นายปานศักดิ์อีกด้วย ซึ่งคดีนี้ใช้เวลายาวนานกว่า 7 ปีครึ่ง คำพิพากษาดังกล่าวยังเป็นกรณีศึกษาให้แก่ผู้ที่มีความสนใจศึกษาทางกฎหมายลิขสิทธิ์เพลงถือว่าเป็นคดีตัวอย่างในเรื่องของการละเมิดลิขสิทธิ์เพลง

สรุปผลงานเพลงที่ผลิตและจำหน่าย บจก.อามิโก้ สตูดิโอ คาสเซ็ทเทปเพลงชุด “Two In One” / ซีดีเพลงชุด “Two In One” / ซีดีเพลงชุด“ไปทะเล” / ซีดีเพลงชุด“ไปเป็นชาวเกาะ” จึงเป็นผลงานเพลงที่วางจำหน่ายอย่างไม่ถูกต้องตามกฎหมายลิขสิทธิ์

นับเป็นครั้งแรกในวันที่ **5 ตุลาคม 2566** นายปานศักดิ์ได้ทำสัญญาอนุญาตให้ทาง **ชีวา เรคคอร์ด** ได้ลิขสิทธิ์ ผลิตและจัดจำหน่ายแบบ**พรีออเดอร์**อัลบั้ม **“ไปทะเล”** ในรูปแบบ**[[แผ่นเสียง]]** และได้เริ่มจำหน่ายแบบ **พรีออเดอร์** ในรูปแบบ **MQA CD** จำนวน 1,000 ชุดและในวันที่ **22 ธันวาคม 2566** ได้ทำสัญญาผลิตและจำหน่าย**[[แผ่นเสียง]]**และ **MQA CD** อัลบั้มชุด **“ไปเป็นชาวเกาะ”** จำนวน 1,000 ชุด**สำหรับคนที่พรีออเดอร์อัลบั้ม “ไปทะเล” แล้วเท่านั้น**

วันที่ **1 มิถุนายน 2567** ทาง **<nowiki/>'ชีวา เรคคอร์ด'<nowiki/>** ได้ลิขสิทธิ์และจัดจำหน่าย**[[แผ่นเสียง]]**และ **MQA CD** อัลบั้ม **The Best Of ปานศักดิ์ รังสิพราหมณกุล** (รวมเพลงจากอัลบั้ม 'ไปทะเล' และ 'ไปเป็นชาวเกาะ' และ เพลงใหม่อย่าง **<nowiki/>'ดนตรีภาษาใจ**' รวมอยู่ด้วย) จำนวน 500 ชุด

วันที่ 27 สิงหาคม พ.ศ. 2550 ได้รับพระราชทานยศเป็น นายกองตรี

ต่อมาในปี 2550 ปานศักดิ์ได้ปรากฏตัวแสดงดนตรีในเทศกาลดนตรี Fat Festival ณ เมืองทองธานี

## ผลงานเพลง

#### ไปทะเล (2527)

# **ไปทะเลกันดีกว่า**
# ฉันรักเธอทุกเวลา
# แผ่นดินไทย
# เพื่อน (บรรเลง)
# **รักเป็นฉันใด**
# อย่ามัวฝัน
# ชายทะเล (ภูเก็ต) บรรเลง
# คิดว่าสักวัน
# มาช่วยกันสร้าง

ภายหลังได้มีการจำหน่ายอีกครั้งภายใต้สังกัด ครีเอเทีย อาร์ติสท์ จัดจำหน่ายโดย อามีโก้ โดยมีการเพิ่มเพลง 2 เพลง เช่น

* Time To Start It Over
* And I Love Her (เพลง Cover ของ The Beatles)

#### ไปเป็นชาวเกาะ (2529)

# **คิดไปเป็นชาวเกาะ**
# **รักเดียวใจเดียว**
# เธอ
# เพ้อฝันละเมอ
# เกิดมาเป็นคน
# แม่เจ้าพระยา
# เช้ายังมีตะวันใหม่
# สายรุ้ง (บรรเลง)
# แสงตะวัน (บรรเลง)
# *ดนตรีภาษาใจ*

*(ตัวเอน) เพลงนี้พบอยู่ใน*'อัลบั้มไปเป็นชาวเกาะ**ที่จัดจำหน่ายโดย **ชีวา เรคคอร์ด** ในรูปแบบ [[แผ่นเสียง]] และ MQA CD''

**(ตัวหนา) มีมิวสิควิดีโอ'''

#### ด้วยรักจากใจครีเอเทีย ([[ไพบูลย์เกียรติ เขียวแก้ว|ปั่น ไพบูลย์เกียรติ]] & [[รวิวรรณ จินดา|อุ้ย รวิวรรณ]] & ปานศักดิ์) (2530)

#### Two In One (2531)
#### The Best Of ปานศักดิ์ รังสิพราหมณกุล (2568)

## เครื่องราชอิสริยาภรณ์

## อ้างอิง

## ดูเพิ่ม
* รังสิพราหมณกุล

## แหล่งข้อมูลอื่น
* บล็อกเว็บไซต์ส่วนตัว
* ฟังผลงานเพลงของ ปานศักดิ์ รังสิพราหมณกุล
* มิวสิกวิดีโอเพลง ไปทะเล 12
* มิวสิกวิดีโอเพลง ไปทะเล จาก YouTube
* the song remains the same : ไปทะเลกันดีกว่า….มั๊ย 
* การกลับมาของ ปานศักดิ์ รังสิพราหมณกุล...ไปทะเลกันดีกว่า

หมวดหมู่:นักร้องชายชาวไทย
หมวดหมู่:นักกีตาร์ชาวไทย
หมวดหมู่:นักแต่งเพลงชาวไทย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ชาวไทยเชื้อสายอินเดีย
หมวดหมู่:นักการเมืองไทย
หมวดหมู่:คู่สมรสของนักการเมืองไทย
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:สกุลรังสิพราหมณกุล